
టైగర్ ష్రాఫ్ కథానాయకుడిగా సబ్బీర్ఖాన్ డైరెక్ట్ చేసిన ‘బాఘి’ (2016) బాక్సాఫీస్ వద్ద మంచి విజయం సాధించింది. ఇప్పుడు దానికి సీక్వెల్గా ‘బాఘి 2’ తయారవుతోంది. టైగర్ జోడీగా అతని గాళ్ఫ్రెండ్ దిశా పటాని నటిస్తోన్న ఈ చిత్రానికి కొరియోయోగ్రాఫర్ అహ్మద్ఖాన్ దర్శకుడు. మొదటి చిత్రాన్ని నిర్మించిన సాజిద్ నదియడ్వాలా ఈ చిత్రానికీ నిర్మాత. ఇందులో మనోజ్ బాజ్పేయీ ఓ కీలక పాత్ర పోషిస్తున్నాడు. కాగా ఈ సినిమా తెలుగులో ఘన విజయం సాధించిన ‘క్షణం’కు రీమేక్ అనే విషయం తాజాగా ప్రచారంలోకి వచ్చింది. రవికాంత్ పేరెపు దర్శకుడిగా పరిచయమైన ‘క్షణం’లో అడివి శేష్, అదాశర్మ, అనసూయ ప్రధాన పాత్రలు పోషించారు. కనిపించకుండా పోయిన తన మాజీ ప్రేయసి (అదాశర్మ) కూతురి కోసం అన్వేషించడానికి వచ్చే ఎన్నారై (శేష్) కథతో ఆ సినిమా రూపొందిన విషయం తెలిసిందే. బయట ప్రచారం జరుగుతున్న దాని ప్రకారం ‘బాఘి 2’లో టైగర్, దిశా విడిపోతారు. దిశ మరొకర్ని పెళ్లాడుతుంది. వారికి ఒక బిడ్డ కూడా. దీన్ని బట్టి చూస్తే రెండు కథలకూ పోలిక ఉన్నట్లే. అయితే ఇప్పటివరకూ తమ చిత్రం ‘క్షణం’కు రీమేక్ అనే విషయం సాజిద్ వెల్లడించలేదు. ప్రతీక్ బబ్బర్ విలనగా నటిస్తోన్న ‘బాఘి 2’ వచ్చే ఏడాది ఏప్రిల్ 27న విడుదల కానుంది.

tiger shraf kathaanaayakudigaa subbirkhan direct chesina ‘baghi’ (2016) baxafis vadda manchi vijayam saadhinchindi. ippudu daaniki seekwelga ‘baghi 2’ tayaaravutondi. tiger jodiigaa athani galphrend dishaa pataani natistonna ee chitraaniki choriogerapher ahmadkhan darsakudu. modati chitraanni nirminchina sajid nadiyadwala ee chitraanikii nirmaata. indulo manoz bajpeyee oo keelaka paatra pooshistunnaadu. kaga ee sinima telugulo ghana vijayam saadhinchina ‘kshanam’ku remake ane vishayam taajaagaa prachaaramloki vachindi. ravikant perepu darsakudigaa parichayamaina ‘kshanam’loo adivi shesh, adasarma, anasuya pradhaana paatralu pooshinchaaru. kanipinchakunda poyina tana maji preyasi (adasarma) koothuri kosam anveshinchadaaniki vache ennarai (shesh) kathatho aa sinima roopondina vishayam telisinde. bayata prachaaram jarugutunna daani prakaaram ‘baghi 2’loo tiger, dishaa vidipotaaru. disha marokarni pellaadutundi. vaariki oka bidda kuudaa. deenni batti chuste rendu kathalakuu polika unnatle. ayithe ippativarakuu tama chitram ‘kshanam’ku remake ane vishayam sajid velladinchaledu. pratik babbar vilanagaa natistonna ‘baghi 2’ vache edaadi epril 27na vidudala kaanundi.